EkBass/fiwiki-20250220-pages-articles huggingface dataset:
Tuberosa

Tuberosa (Polianthes tuberosa) on monivuotinen parsakasvien heimoon kuuluva kasvi, josta saadaan hajuvesien raaka-ainetta. Tuberosa kukkii loppukesästä. Sillä on suuret, tuoksuvat, valkoiset kukat, jotka puhkeavat yli metrin muttaisen kukkavarren päähän. Lehdet muistuttavat ruohomätästä. == Lähteet == == Aiheesta muualla == *Kassu – Kasvien suomenkieliset nimet: Tuberosa (Polianthes tuberosa) *United States Department of Agriculture (USDA): Polianthes tuberosa *Dr. Duke's Phytochemical and Ethnobotanical Databases: Polianthes tuberosa *Centre for Agriculture and Biosciences International (CABI): Polianthes tuberosa (tuberose) *Pherobase: Floral volatiles of Polianthes tuberosa Luokka:Parsakasvit
Aurinkotuulessa

Aurinkotuulessa on suomalaisen popduon Elviira & Raken 9. kesäkuuta 2017 julkaistu ensimmäinen albumi. Albumi julkaistiin vain digitaalisessa muodossa, eikä siitä siten julkaistu lainkaan CD-painosta. == Kappaleet == == Lähteet == Luokka:Vuoden 2017 esikoisalbumit Luokka:Suomalaiset popalbumit Luokka:Rauli Eskolinin tuottamat albumit
Se parhaiten nauraa

Se parhaiten nauraa (Le Dîner de cons) on Francis Veberin käsikirjoittama ja ohjaama ranskalainen komediaelokuva vuodelta 1998. Se perustuu Veberin omaan näytelmään, jota on esitetty suomeksi nimillä Joka toiselle kuoppaa kaivaa ja Se parhaiten nauraa...! Joka toiselle kuoppaa kaivaa, Ilona-esitystietokanta, Teatterin tiedotuskeskus. Viitattu 26.8.2017.. == Juoni == Yläluokkaisella ja varakkaalla seurueella on tapana pitää illalliskutsuja, jonne jokainen kutsuu tyhmimmän ihmisen jonka löytää kertomaan itsestään ja harrastuksestaan. Jälkeenpäin äänestetään voittajasta, ääliömäisimmän tyypin löytäneestä, ja pilaillaan vieraan kustannuksella. Nyt kustantaja Pierre Brochant (Thierry Lhermitte) on ”ääliönetsijän” avulla löytänyt vieraakseen tulitikuista nähtävyyksien pienoismalleja rakentavan valtiovarainministeriön virkamiehen François Pignonin (Jacques Villeret). Samana päivänä Brochant saa ensin golfkentällä noidannuolen ja joutuu vielä vaimonsa hylkäämäksi vähän ennen kuin Pignon saapuu. Brochant tarvitseekin nyt Pignonin apua asioidensa selvittämisessä, mutta tämä tekee kaiken mahdollisen Brochantin kannalta väärin. Pignonille paljastuu Brochantin veronkiertoasioita, ja Pignon kutsuu paikalle verotarkastajan. Brochant saa maistaa omaa lääkettään kaikkien typerien virheidensä vähitellen paljastuessa. == Rooleissa == == Vastaanotto ja myöhempi arvostus == Elokuva sai kuusi César-ehdokkuutta, joista palkinnon voittivat Daniel Prévost ja Jacques Villeret rooleistaan ja Veber käsikirjoituksestaan. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. ==Amerikkalaisversio== Jay Roach ohjasi tarinasta englanninkielisen muunnelman Dinner for Schmucks, joka sai ensi-iltansa vuonna 2010. Sen pääosia näytelevät Steve Carell ja Paul Rudd. Sitä on esitetty Suomessa Sub ja Ava-kanavilla 2014 ja 2015. == Lähteet == == Aiheesta muualla == * * Luokka:Ranskalaiset komediaelokuvat Luokka:Vuoden 1998 ranskalaiset elokuvat Luokka:Näytelmiin perustuvat elokuvat
Yhdystie 3002

Yhdystie 3002 on Hämeenkyrön Kyröskoskelta Ylöjärvelle kulkeva yhdystie. Tien pituus on 4,3 kilometriä.Google Maps == Tien kulku == Tie saa alkunsa valtatien 3 risteyksestä. Ensin tie läpäisee Tippavaaran teollisuusalueen. Tippavaaran jälkeen tie jatkaa kohti pohjoista jonka jälkeen tie saapuu Kyröskosken keskustaan. Sieltä tie jatkaa Kyron paperi- ja kartonkitehtaan ohi kohti Ylöjärveä. Tie päättyy Ylöjärvellä seututielle 276. Tie kulkee ensin valtatieltä 3 Valtakadulle nimellä Häijääntie. Sieltä tie kulkee Kyrönkadun ja Valtakadun risteykseen nimellä Valtakatu. Vilpeeseen asti tie kulkee nimellä Koskitie. Vilpeen kohdalla tien nimi muuttuu Viljakkalantieksi. Hämeenkyrön ja Ylöjärven rajalla tie muuttuu Kyröskoskentieksi. ==Lähteet== 3002 Luokka:Hämeenkyrön liikenne Luokka:Ylöjärven liikenne Luokka:Kyröskoski
Piiskaherne

Piiskaherne (Spartium junceum) on hernekasveihin kuuluva keltakukkainen pensas. == Ulkonäkö ja koko == Piiskaherne on monivuotinen pieni pensas, joka voi kasvaa 3 metriä korkeaksi Sen oksat ovat vihreät ja vahapintaiset ja kasvavat pystysuorassa. Lehtiä on harvassa. Ne ovat kapeita ja 1–3 cm pitkiä. Tuoksuvien kukkien halkaisija on noin 2,5 cm. Siemenet kehittyvät 5–10 cm pitkiin palkoihin. Kasvi on alkujaan kotoisin Välimeren seudulta. == Lähteet == == Aiheesta muualla == * ITIS: Spartium junceum * United States Department of Agriculture (USDA): Spartium junceum * Centre for Agriculture and Biosciences International (CABI): Spartium junceum (Spanish broom) * Pherobase: Floral volatiles of Spartium junceum Luokka:Hernekasvit
Salametsästäjä (kirja)

Salametsästäjä (Die Again, 2014) on Tess Gerritsenin kirjoittama jännitysromaani. Salametsästäjä on 11. osa Gerritsenin kirjoittamaa Rizzoli & Isles -kirjasarjaa, jonka pohjalta on myöhemmin tuotettu samanniminen rikosdraamasarja. Kirjan on suomentanut Ilkka Rekiaro ja sen julkaisi suomeksi Otava vuonna 2015. == Juoni == Kirjan tapahtumat alkavat Botswanassa, jonne lontoolainen kirjakauppias Millie on lähtenyt luontosafarille yhdessä miehensä Richardin kanssa. Millien unelmana ei alun perinkään ollut lähteä keskelle villiä luontoa ja tarinan edetessä tämä tunne vahvistuukin entisestään. Onneksi on komea matkaopas Johnny, joka on luotsannut matkailijoitaan urheasti läpi viidakon vaarojen. Mukavat iltanuotiot ja yhteishenki alkavatkin pian rakoilla, kun leirillä alkaa todella tapahtua: yksitellen toinen toistaan seurueen jäsenistä löydetään villieläinten raatelemana. Matkailijat alkavat syyttelemään toisiaan ja välit seurueen välillä kiristyvät. Lopulta kaikki paitsi Millie päätyvät syyllistämään Johnnya, joka lopulta jättääkin joukon oman onnensa nojaan. Milliellekin selviää lopulta miehensä todellinen luonne ja Millie päätyy luottamaan Johnnyyn enemmän kuin omaan mieheensä. Tarinan toinen puoli kuvastaa Bostonia, rikostutkijoiden Mauran ja Janen kotikaupunkia, jossa ollaan myös tekemisissä kissapetojen kanssa, kun kuuluisa metsästäjä ja eläintentäyttäjä Leon Gott löytyy autotallistaan raa’an rituaalimurhan uhrina. Lisäksi paikallisessa eläintarhassa tapahtuu samoihin aikoihin salaperäinen tapaturma, kun leopardi raatelee yhden eläintarhan työntekijöistä kuoliaaksi. Ja eikä aikaakaan, kun tutkijat ymmärtävät olevansa kylmäverisen sarjamurhaajan jäljillä. Jollain oudolla tavalla myös tämä kuuluisa Botswanan murhanäytelmäksi muodostunut safari näyttää liittyvän Bostonin murhiin. == Lähteet == *Tss Gerritsenin kotisivu Luokka:Vuoden 2014 kirjat Luokka:Jännitysromaanit Luokka:Yhdysvaltalaiset romaanit
Meidän herrojen kesken

Meidän herrojen kesken (Design for Living) on Ernst Lubitschin tuottama ja ohjaama yhdysvaltalainen komediaelokuva vuodelta 1933. Noel Cowardin näytelmään perustuvan elokuvan on käsikirjoittanut Ben Hecht, ja sen pääosia näyttelevät Fredric March, Gary Cooper ja Miriam Hopkins. ==Juoni== Näytelmäkirjailija (March) ja taiteilija (Cooper) rakastuvat Pariisissa samaan amerikkalaistyttöön Gildaan (Hopkins). Kolmikko muuttaa yhteen, mutta tyttö avioituukin tylsän esimiehensä (Edward Everett Horton) kanssa. Tätä ei kestä kauan, kun kolmikko juonittelee Gildalle avioeron ja muuttaa jälleen asumaan yhteen.Erickson, Hal: Design for Living (1933), synopsis, Allmovie.com. Viitattu 26.8.2017. ==Rooleissa== ==Vastaanotto ja myöhempi arvostus== Meidän herrojen kesken oli Yhdysvalloissa yksi elokuvavuoden 1933 kymmenestä tuottoisimmasta ensi-illasta. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. ==Lähteet== ==Aiheesta muualla== * * Luokka:Ernst Lubitschin ohjaamat elokuvat Luokka:Yhdysvaltalaiset komediaelokuvat Luokka:Vuoden 1933 yhdysvaltalaiset elokuvat
Pakistanin kansalliskirjasto

Pakistanin kansalliskirjasto (, , lyh. NLP) on vuonna 1951 perustettu Pakistanin kansalliskirjasto, joka toimii Islamabadssa. Vuonna 1954 maan kansalliskirjasto yhdistettiin Karachissa sijainneen Liaquatin muistokirjastoon, ja kirjaston uudeksi nimeksi tuli Liaquatin kansalliskirjasto. Pakistanin pääkaupungin siirtyminen Islamabadiin aiheutti kirjaston uuden jaon kahtia, ja Lianquatin muistokirjasto perustettiin uudelleen. Suunnitelma uuden kansalliskirjaston rakentamiseksi Islamabadiin esitettiin 1963. Kansalliskirjaston rakentamishanke hyväksyttiin huhtikuussa 1980 ja rakennustyöt pääsivät alkuun 1982. Kirjastorakennus valmistui pääosin kesäkuussa 1988, ja henkilökunta muutti rakennukseen vielä samana vuonna. Kansalliskirjasto avattiin yleisölle pääministeri Mion-ud-Din Ahmad Qureshin johdolla 24. elokuuta 1993. Kirjasto on pääministerin kanslian (sihteeristön) viereinen rakennus. Kirjastorakennuksessa on neljä kerrosta ja sen pinta-ala on noin 15 686 neliömetriä (168 844 neliöjalkaa). Vuoden 1971 sodan aikana kirjaston kokoelmat ohenivat merkittävästi Bangladeshin (aiempi Itä-Pakistan) perustamisen myötä, jolloin osa keskeisestä aineistsosta siirrettiin Bangladeshiin. ==Lähteet== == Aiheesta muualla== *IFLA World Report - Pakistan (The International Federation of Library Associations and Institutions) (ifla- world-report.org) Luokka:Islamabadin rakennukset ja rakennelmat Luokka:Kansalliskirjastot Luokka:Aasian kirjastot Luokka:Pakistanilainen kulttuuri
Kylävuoren Kaiku

Kylävuoren Kaiku on vuonna 1993 perustettu kurikkalainen pesäpalloseura. Kaiku pelaa kaudella 2023 miesten Maakuntasarjaa. Seura on pelannut kaudella 2003 pesäpallon toiseksi korkeimmalla sarjatasolla, Ykköspesiksessä ja kausina 2001-2002 ja 2004 kolmanneksi korkeimmalla sarjatasolla Suomensarjassa.https://www.facebook.com/pg/Kylävuoren- Kaiku-1494334567463041/about/?ref=page_internal ==Lähteet == Luokka:Pesäpalloseurat Luokka:Kurikkalaiset urheiluseurat
Gelem, gelem

Gelem, gelem () tai toiselta nimeltään Opre, roma! (Nouskaa, romanit!) on romanien maailmankongressin valitsema romanien kansallislaulu. Kappaleen sävelmä perustuu perinteiseen kansanmusiikkiin Sen melodiaa esitettiin Kaakkois-Euroopassa jo 1900-luvun alussa. Alkuperäiset sanat laululle kirjoitti Žarko Jovanović, jolle laulun tekstin tekijänoikeudet on merkitty vuonna 1949 ja sitä käytettiin vuoden 1967 elokuvassa Onnelliset mustalaiset (Skupljači perja). Laulu valittiin Jovanovićin ja Ján Cibuľan uudelleen sanoittamana romanien kansallislauluksi romanien maailmankongressissa Orpingtonissa vuonna 1971. Kongressi oli ensimmäinen romanien maailmankongressi ja siellä päätettiin myös romanien lipun käyttöönotosta. Laulun sanat kertovat miehestä, joka vaeltaa ensin onnellisena perheensä kanssa. Miehen hankkiessa elantoaan ja perheen ollessa leiriytyneenä kylän ulkopuolelle miehen perheen surmaa mustaksi legioonaksi kutsuttu armeija. Laulussa mies ikävöi perhettään toivoen tapaavansa heidät vielä ja kehottaa maailman romaneja heräämään. Laulua esitetään eri puolilla maailma esimerkiksi kansainvälisenä romanipäivänä. Laulun syntyalueella ovat suosittuja myös laulun epäviralliset sanoitukset ja melodiat. Suomessa laulun käyttö on lisääntynyt 1990-luvun lopulta lähtien. ==Lähteet== Luokka:Kansallislaulut Luokka:Romanit
Juvan Pallo

Juvan Pallo oli vuosina 1950–2002 toiminut juvalainen pesäpalloseura. Juvan Pallo nousi Superpesikseen vuonna 1996 ja pelasi korkeimmalla sarjatasolla kauteen 1998 asti. Vuonna 1998 joukkue oli osallisena pesäpallon sopupeliskandaalissa, kun 13. elokuuta pelattu ottelu Siilinjärven Pesistä vastaan paljastui sopupeliksi. Juvan Pallon pelaajat Juha Wiberg ja Jouni Heinikangas sekä pelinjohtaja Hannu Manninen saivat myöhemmin petostuomiot. Sopupeliskandaalin myötä seura ajautui vaikeuksiin ja lopetti toimintansa.https://yle.fi/uutiset/3-6222011 == Palkinnot ja huomionosoitukset == === Miesten Itä-Länsi-valinnat === * Jukka Mäkinen (1998) === Miesten Liitto-Lehdistö-valinnat === * Lauri Huovinen (1966) * Juhani Seppänen (1976) == Lähteet == Luokka:Entiset pesäpalloseurat Luokka:Juva
Silkkiheinä

Silkkiheinä eli afrikansilkkiheinä (Imperata cylindrica) on monivuotinen heinäkasvi, jonka punasävyisiä lajikkeita kasvatetaan koristekasveina. Tällainen koristeheinänä käytettävä lajike on esimerkiksi hurmesilkkiheinä (Imperata cylindrica 'Rubra'). Silkkiheinän korret kasvavat 10–120 cm pitkiksi. Yksi kasvi voi tuottaa jopa 3 000 siementä. Laji lisääntyy myös suvuttomasti maavarsimukuloiden avulla. == Levinneisyys ja elinympäristö == Kasvi on alkujaan Aasiasta kotoisin, mutta se on yleinen kaikkialla kosteassa tropiikissa. Sitä tavataan leveyspiirien 45° N ja 45° S välisellä vyöhykkeellä alle 2 000 metrin korkeudella. Se menestyy monenlaisissa elinympäristöissä hiekkadyyneiltä kosteikkoihin. Maavarret kasvavat parhaiten noin 23 asteen lämpötilassa. Yli 4,5 asteen pakkanen tuhoaa maavarret. Silkkiheinää pidetään yhtenä maailman kymmenestä hankalimmasta rikkaruohosta. == Lähteet == == Aiheesta muualla == * Suomen Lajitietokeskus: Silkkiheinä (afrikansilkkiheinä) – Imperata cylindrica Luokka:Heinäkasvit
Partisaanivalssi

Partisaanivalssi on puolalaisen Stanisław Magierskin säveltämä, toisen maailmansodan aikana syntynyt laulu, joka on tullut tunnetuksi monissa maissa. Sen alkuperäinen nimi on ”En voi tulla tänään luoksesi” () tai ”Kehtolaulu (). Suullisena perinteenä levinneen laulun sävelmä on nykymuodossaan erilainen kuin millaiseksi Puolan vastarintaliikkeen jäsen, apteekkari Magierski sen alun perin vuonna 1943 sävelsi. Laulun sanoissa mies kertoo rakkaalleen, että on lähdössä metsässä odottavien aseveljien mukaan. Hän sanoo että ellei palaa, hän jatkaa elämäänsä kotipeltojen viljantähkissä. == Suomennokset == Laulusta on tehty ainakin viisi suomennosta: Sauvo Puhtilan ”Tänään en voi luokses tulla, yöhön synkkään tieni käy”, Pauli Salosen ”Tulen luokses takaisin”, Heikki Harman ”En voi tulla tänään luokses”, Heimo Anttiroikon ”En voi jäädä vierellesi” sekä Paavo Helistön salanimellä Paul Holm tekemä suomennos, joka alkaa sanoin ”Tänään en voi luokses tulla, yöhön lähden pimeyteen”. Laulun monista suomalaislevytyksistä tunnetuimpia lienevät Cumulus-yhtyeen ja Arja Saijonmaan versiot, minkä lisäksi ”Partisaanivalssia” ovat esittäneet monet sooloartistit, laulu- ja soitinyhtyeet sekä kuorot.Partisaanivalssi, KOM- teatteri. Viitattu 27.8.2017.Partisaanivalssi , Äänitearkisto. Viitattu 27.8.2017.Mistä kappale Partisaanivalssi kertoo? Kysy.fi, Helsingin kaupunginkirjasto 24.10.2014. Viitattu 27.8.2017.VEU toimii Himangalla – Anttiroikot aatteen, sivistyksen ja isämaan asialla Vaihtoehto EU:lle 3/2006, s. 6. Viitattu 14.3.2014.Dziś do ciebie przyjść nie mogę, Antiwar Songs -sivusto 15.5.2015. Viitattu 14.3.2014. ==Lähteet== Luokka:Puolalaiset musiikkikappaleet Luokka:Työväenlaulut Luokka:Vuoden 1943 kappaleet
Painin maailmanmestaruuskilpailut 2017

Painin maailmanmestaruuskilpailut 2017 järjestettiin Pariisissa, Ranskassa 21.–26. elokuuta 2017. Kilpailujen ohjelmassa olivat kreikkalais-roomalainen paini, vapaapaini ja naispaini. == Mitalistit == === Kreikkalais-roomalainen paini === Sarja Kultaa Hopeaa Pronssia 59 kg Kenichiro Fumita Meirambek Ainagulov Kim Seung-hak Stepan Marjanjan 66 kg Ryu Han-su Mateusz Bernatek Artjom Surkov Atakan Yüksel 71 kg Frank Stäbler Demeu Žadrajev Mohammad Ali Geraei Bálint Korpási 75 kg Viktor Nemeš Aleksandr Tšehirkin Saeid Abdevali Tamás Lőrincz 80 kg Maksim Manukjan Radzik Kulijeu Pascal Eisele Elvin Mürsəliyev 85 kg Metehan Başar Denis Kudla Robert Kobliašvili Hossein Nouri 98 kg Artur Aleksanjan Musa Jevlojev Balázs Kiss Revaz Nadareišvili 130 kg Rıza Kayaalp Heiki Nabi Yasmani Acosta Óscar Pino === Vapaapaini === Sarja Kultaa Hopeaa Pronssia 57 kg Yuki Takahashi Thomas Gilman Erdenebatyn Behbajar Andri Jatsenko 61 kg Hacı Əliyev Gadžimurad Rašidov Yowlys Bonne Vladimer Khintšegašvili 65 kg Zurabi Iakobišvili Magomedmurad Gadżijew Alan Gogajev Alejandro Valdés 70 kg Frank Chamizo James Green Yuhi Fujinami Akžurek Tanatarov 74 kg Jordan Burroughs Hetag Tsabolov Soner Demirtaş Ali Šabanau 86 kg Hassan Yazdani Boris Makojev J’den Cox Vladislav Valijev 97 kg Kyle Snyder Abdulrašid Sadulajev Aslanbek Alborov Georgi Ketojev 125 kg Geno Petriašvili Taha Akgül Levan Berianidze Nick Gwiazdowski === Naispaini === Sarja Kultaa Hopeaa Pronssia 48 kg Yui Susaki Alina Vuc Evin Demirhan Kim Son-hyang 53 kg Vanesa Kaladzinskaja Mayu Mukaida María Prevolaráki Roksana Zasina 55 kg Haruna Okuno Odunayo Adekuoroye Iryna Kuratškina Becka Anne Leathers 58 kg Helen Maroulis Marwa Amri Michelle Fazzari Aisuluu Tynybekova 60 kg Risako Kawai Allison Ragan Anastasija Grigorjeva Johanna Mattsson 63 kg Pürevdorjiin Orkhon Julija Tkatš Valerija Lazinskaja Jackeline Rentería 69 kg Sara Doshō Aline Focken Han Yue Koumba Larroque 75 kg Yasemin Adar Vasilisa Marzaljuk Justina Di Stasio Hiroe Suzuki == Mitalitaulukko == Isäntämaa 1 6 1 2 9 2 3 3 3 9 3 3 1 3 7 4 2 0 3 5 5 2 0 2 4 6 1 2 2 5 7 1 2 1 4 8 1 0 3 4 9 1 0 2 3 10 1 0 1 2 10 1 0 1 2 12 1 0 0 1 12 1 0 0 1 14 0 5 5 10 15 0 2 1 3 15 0 2 1 3 17 0 1 1 2 18 0 1 0 1 18 0 1 0 1 18 0 1 0 1 18 0 1 0 1 18 0 1 0 1 23 0 0 3 3 23 0 0 3 3 25 0 0 2 2 26 0 0 1 1 26 0 0 1 1 26 0 0 1 1 26 0 0 1 1 26 0 0 1 1 26 0 0 1 1 26 0 0 1 1 26 0 0 1 1 26 0 0 1 1 Yhteensä Yhteensä 24 24 48 96 == Lähteet == * Tulokset == Aiheesta muualla == * Viralliset kisasivut 2017 Luokka:Vuoden 2017 urheilu Maailmanmestaruuskilpailut 2017 Luokka:Pariisin urheilutapahtumat
Otaheiteomena

Otaheiteomena (Spondias dulcis) on sumakkikasvien heimoon kuuluva trooppinen hedelmäpuu. == Ulkonäkö ja koko == Otaheiteomena on lehtipuu, joka kasvaa 15–25 metriä korkeaksi. Sen rungon paksuus voi olla 45 cm. Lehdet koostuvat 9–25 soikeasta lehdykästä. Kukat ovat pienet ja valkoiset, soikean hedelmän pituus on noin 10 cm ja sen sisällä on syötävä siemen. Otaheiteomena tuottaa hedelmää jo neljäntenä vuonna siementen kylvöstä, tai kaksi vuotta pistokkaan istuttamisen jälkeen. == Levinneisyys ja elinympäristö == Otaheiteomenan alkuperäistä esiintymisaluetta ei tunneta, mutta sen arvellaan olleen Aasiassa. Nykyisin sitä tavataan vain viljeltynä. Se kasvaa parhaiten kosteilla trooppisilla alueilla, eikä tuota hedelmää ilmastoissa, joissa on talvella pakkasta. == Lähteet == == Aiheesta muualla == * ITIS: Spondias dulcis * United States Department of Agriculture (USDA): Spondias dulcis * Dr. Duke's Phytochemical and Ethnobotanical Databases: Spondias dulcis * Centre for Agriculture and Biosciences International (CABI): Spondias dulcis Luokka:Sumakkikasvit Luokka:Hedelmät Luokka:Puut
Aarne Paananen

Aarne Paananen (18. syyskuuta 1910 ViipuriPaananen, Aarne, henkilötiedot Työväen Arkisto. Viitattu 27.8.2017. – 16. tammikuuta 2000Aarne Paananen (kuva hautakivestä) BillionGraves. Viitattu 27.8.2017. ) oli Suomen Sosialidemokraattisen Puolueen (SDP) toimitsija, joka toimi puolueen taloudenhoitajana vuosina 1949–1967. Hän hoiti muun muassa puolueelle ulkomailta hankittua salaista rahoitusta.Mikko Majander: Demokratiaa dollareilla – SDP ja puoluerahoitus pulataloudessa 1945–1954, s. 23, 309. Otava, Helsinki 2007. Paananen kävi Viipurin kauppa-apulaiskoulun ja suoritti opintoja Yhteiskunnallisessa korkeakoulussa. Hän työskenteli apulaisena Suomen Pankin Viipurin-konttorissa ennen siirtymistään SDP:n työntekijäksi. Vuodesta 1949 Paananen oli puolueen taloudenhoitaja. Hän järjesteli sosiaalidemokraateille niin sanottujen hyväntekeväisyyskauppojen kautta hankittua ulkomaista rahoitusta ja oli tähän tarkoitukseen perustetun maahantuontiyritys Sutovi Oy:n pääosakas ja toimitusjohtaja.Majander 2007, s. 152. Hän kuului myös siihen pieneen sisäpiiriin, joka tiesi SDP:lle Yhdysvalloista CIA:lta saadusta salaisesta rahoituksesta.Jukka Parkkari: SDP hakeutui CIA:n rahahanalle jo 1949 Kansan Uutiset 30.3.2009. Viitattu 27.8.2017. Paananen oli syytettynä hyväntekeväisyyskauppoihin liittyneitä väärinkäytöksiä koskeneessa oikeudenkäynnissä, mutta sai vapauttavan tuomion Helsingin raastuvanoikeudessa 1956 ja hovioikeudessa 1959.Majander 2007, s. 285–289. Vuosina 1967–1976 Paananen toimi Yleisradion talousjohtajana. Hän kuului myös Helsingin Työväen Säästöpankin hallitukseen.(valokuvan kuvailutiedot) Arjenhistoria.fi. Viitattu 27.8.2017. Aarne Paanasen puoliso oli Maire Sisko Kokkonen, joka otti eron ensimmäisestä miehestään, säveltäjä Joonas Kokkosesta. ==Lähteet== Luokka:Suomen Sosialidemokraattisen Puolueen poliitikot Luokka:Suomen Pankin henkilöstö Luokka:Vuonna 1910 syntyneet Luokka:Vuonna 2000 kuolleet
Ungavanlahti

Ungavanlahti (, , inuktitutiksi ᐅᖓᕙ ᑲᖏᖅᓗᒃ/ungava kangiqluk) on noin 320 kilometriä pitkä ja suuaukoltaan 260 (tai 265) kilometriä leveä merenlahti Hudsoninsalmen eteläosassa Kanadassa. Lahden enimmäissyvyys on 298 metriä. Suurimpia lahteen laskevia jokia ovat Feuilles, Arnaud, Baleine ja George. Ungavanlahti on kansainvälisessä IHO:n merialuejaottelussa osa Hudsoninsalmea. Lahti kuuluu hallinnollisesti pääosin Quebecin provinssiin, mutta lahdella oleva 1 427 neliökilometrin laajuinen saari, Akpatok Island on osa Nunavutin territoriota. Saari kohoaa enimmillään 283 metriä merenpinnan yläpuolelle. Ungavanlahden lounaisosan Leaf Basin tunnetaan poikkeuksellisen suuresta vuorovesivaihtelustaan sekä nopeista, vaarallisista vuorovesivirroistaan. Lahti on yksi maailman kuudesta suurimpien vuorovesivaihteluiden alueista, joilla havaitaan säännöllisesti yli 10 metrin vuorovesivaihtelu. Erään lähteen mukaan juuri Ungavanlahden lounaisosan Leaf Basin ja Fundynlahden koillisosan Minas Basin ovat maailman suurimman vuorovesivaihtelun alueet. NOAA:n mukaan keskimääräisen vuorovesivaihtelun (springtide) arvoissa Ungvanlahden Leaf Laken mittauspiste sijoittuu toiseksi useiden (tiheämmin asutun) Fundynlahden Minas Basinin seudun mittauspisteiden jälkeen. Lahti on jäässä marraskuusta kesäkuulle. Sen kylmissä vesissä viihtyvät sekä hylkeet että nieriät, ja näitä paikallinen inuittiväestö metsästää ja kalastaa. Jääkarhuja ja mursuja muuttaa Hudsoninsalmesta lahden länsiosiin ajojäiden mukana, ja näitä eläimiä saattaa olla kesällä runsaslukuisesti Akpatokin saarella. Lahden rannikkoalueilta on löydetty runsaasti mineraalivaroja, esimerkiksi rautamalmiesiintymiä lahden länsiosasta. Koska Ungvanlahti on vapaa jäästä vain neljä kuukautta vuodessa, suuri osa malmista välivarastoidaan Grönlannissa tai Newfoundlandissa myöhempää laivausta varten. ==Lähteet== ==Aiheesta muualla== *Natural Resources Canada: Ungava Bay (zoomattava kartta) (gc.ca) *Northern Tidal Flows: Reliable New Power Source for Quebec? - Includes discussion of Ungava Bay as a feasible location for tidal power generation. (PESN; Aug. 14, 2006) *Online-elokuva: Across Arctic Ungava (1949, kesto 19 min 10 s) (nfb.ca) Luokka:Kanadan lahdet Luokka:Nunavutin maantiede
Upstream-liiketoiminta

Upstream-liiketoiminta on öljy- ja kaasuteollisuuden osa-alue, johon kuuluu tuotantoketjun alkupään toiminta, kuten maan- ja vedenalaisten öljy- ja kaasuesiintymien etsiminen sekä koeporaukset ja niitä seuraava poraus- ja ylläpitotoiminta, jonka tarkoitus on kerätä löydetty raakaöljy tai maakaasu maan pinnalle. Öljy- ja kaasuteollisuudessa käytetyn jaon mukaisesti upstreamin lisäksi muita osa-alueita ovat midstream- ja downstream- liiketoiminta. Upstream-toimintaan erikoistuneet tai sitä harjoittavat monimuotoiset yhtiöt etsivät mahdollisilta alueilta öljy- ja kaasuesiintymiä ja niitä löytäessään suorittavat seismisiä kokeita, joiden tarkoitus on määrittää esiintymän koko ja koostumus. Ne suorittavat myös ensimmäiset koeluontoiset poraukset tutkiakseen esiintymää edelleen. Mikäli yhtiö on tyytyväinen tulokseen, se siirtyy tuotantovaiheeseen, jossa raakaöljyä tai luonnonkaasua aletaan pumppaamaan esiin. Upstream, Midstream & Downstream Internet Archive Wayback Machine, julkaistu alun perin Canadian Association World Petroleum Councilin (CAWPC) sivuilla. Viitattu 27.8.2017 Upstream- toimintaan kuuluvat myös liittyvät toiminnot, kuten toteutettavuustutkimusten tekeminen, poraustornien pystyttäminen ja laitteiden vuokraaminen. Usptream, midstream ja downstream ovat liiketaloudessa käytettyjä termejä, joilla kuvataan tuottajayritysten osallistumista tuotantoketjun vaiheisiin. Raaka- aineita käsittelevä tuottaja harjoittaa upstream-liiketoimintaa ja esimerkiksi kuluttajalle päätyvän tuotteen valmistaja harjoittaa downstream- liiketoimintaa. Yritystä, joka toimii jokaisessa vaiheessa tuottaen itse tarvitsemansa raaka-aineet ja panostuotteet kuluttajalle päätyvää tuotetta valmistaessaan, kutsutaan integroituneeksi yritykseksi.Johansson, Miika: Öljystä uusiutuviin – biopolttoaineet Suomessa CASE: North European Oil Trade Oy. Pro Gradu -tutkielma, Tampereen yliopisto. pdf-tiedostona. Viitattu 27.8.2017 What is the difference between upstream and downstream oil and gas operations? Investopedia. Viitattu 27.8.2017 Integrated Oil & Gas Company Investopedia. Viitattu 27.8.2017 == Katso myös == * Toimitusketjujen ja logistiikan hallintajärjestelmä ==Lähteet== Luokka:Öljygeologia Luokka:Öljynjalostusteollisuus
Tuomas Veturi – suuri löytöretki

Tuomas Veturi – suuri löytöretki () on brittiläinen animaatioelokuva vuodelta 2008. Englanninkielisenä kertojana toimii Pierce Brosnan, suomenkielisenä kertojana Aku Laitinen Viitattu 27.8.2017.. Elokuva perustuu televisiosarjaan Tuomas Veturi, ja sen tuotti HIT Entertainment sarjan 11. ja 12. tuotantokauden välillä. Suuri löytöretki oli kolmas sarjasta tehty suoraan videolle julkaistu erikois-DVD. Suomenkielisen version käännöksestä vastaa Annamari Metsävainio. == Lähteet == Luokka:Tuomas Veturi -elokuvat Luokka:Vuoden 2008 brittiläiset elokuvat
Midstream-liiketoiminta

Midstream-liiketoiminta on öljy- ja kaasuteollisuuden osa-alue, johon kuuluu tuotantoketjun keskivaiheen toiminta, kuten varastointi, markkinointi ja kuljetus. Öljy- ja kaasuteollisuudessa käytetyn jaon mukaisesti midstreamin lisäksi muita osa-alueita ovat upstream- ja downstream-liiketoiminta. Yleistettäessä midstream usein yhdistetään downstream-toimintaan.Midstream Investopedia. Viitattu 27.8.2017 What is the difference between upstream and downstream oil and gas operations? Investopedia. Viitattu 27.8.2017 Integrated Oil & Gas Company Investopedia. Viitattu 27.8.2017 Midstream-liiketoimintaan osallistuvat yritykset voivat olla puhtaasti erikoistuneita kuljetusalan yrityksiä, jotka vastaavat öljyn kuljettamisesta eri liikennevälineillä. Etäisyydestä ja tuotteesta riippuen tuotteen siirtäminen hoidetaan esimerkiksi putkilla tai valtamerien halki kulkevilla tankkereilla. Varastointi on olennainen osa midstream-toimintaa. Koska öljy ja maakaasu ovat tärkeitä energiatuotteita, niiden varastoiminen takaa turvallisen tasaisen tarjonnan tuotannon ja kysynnän vaihtelun aiheuttamien katkojen aikana.Upstream, Midstream & Downstream Internet Archive Wayback Machine, julkaistu alun perin Canadian Association World Petroleum Councilin (CAWPC) sivuilla. Viitattu 27.8.2017 Midstream-yrityksellä saattaa olla toimintaa tuotantoketjun alku- sekä loppupäässä. Esimerkiksi maakaasua jalostava laitos saattaa osaltaan puhdistaa raakakaasua epäpuhtauksista ja samalla myös valmistaa kaasunesteitä, joita se myy valmiina tuotteina. Usptream, midstream ja downstream ovat liikekielen käsitteitä, joilla kuvataan tuottajayritysten osallistumista tuotantoketjun vaiheisiin. Raaka-aineita käsittelevä tuottaja harjoittaa upstream-liiketoimintaa ja esimerkiksi kuluttajalle päätyvän tuotteen valmistaja harjoittaa downstream-liiketoimintaa. == Lue myös == * Öljynjalostus ==Lähteet== Luokka:Öljynjalostusteollisuus
Myllyrinne

Myllyrinne on sukunimi, joka on muun muassa seuraavilla suomalaisilla henkilöillä: *Juuso Myllyrinne (s. 1979), toimittaja ja juontaja *Ville Myllyrinne (s. 1973), näyttelijä ja televisiokäsikirjoittaja *Väinö Myllyrinne (1909–1963), aikoinaan maailman pisin mies
Harwell CADET

Harwell CADET oli euroopan ensimmäinen transistoripohjainen tietokone. Tietokone otettiin säännölliseen käyttöön kokeellisessa muodossa elokuussa 1956. Tietokone perustui kärkitransistoreihin, jotka olivat tuolloin ainoa saatavilla oleva tyyppi. Tietokone rakennettiin Atomic Energy Research Laboratoryssa, Harwellissa Oxfordshiressä. == Lähteet == Luokka:Tietokoneet Luokka:Tietotekniikan historia Luokka:1950-luvun tietokoneet
Whirlwind

Whirlwind voi tarkoittaa jotain seuraavista: * Whirlwind I, tietokone * Whirlwind, sarjakuvahahmo * HMS Whirlwind, vuonna 1943 vesille laskettu hävittäjälaiva R87 * HMS Whirlwind, vuonna 1917 vesille laskettu hävittäjälaiva D30 * Westland Whirlwind, helikopteri * Westland Whirlwind, hävittäjälentokone
Myskikurpitsa

Myskikurpitsa (Cucurbita moschata) on kurkkukasveihin kuuluva köynnöskasvi. Sen hedelmiä käytetään ruoanlaitossa. Myskikurpitsa on yksivuotinen köynnöskasvi, joka kasvaa 5 metriä pitkäksi. Sen kukat ovat joko hede- tai emikukkia, samassa kasviyksilössä kasvaa molempia. Hyönteiset hoitavat pölyttämisen. Lehdet ovat kooltaan noin 12–25 x 20–30 cm, viisikulmaiset tai viisihalkioiset. Hedelmän muoto, väri ja koko vaihtelevat suuresti. Hedelmäliha on kirkkaan oranssia, ja sitä käytetään pastaan, risottoon, keittoihin ja leivontaan. Siemenet on helppo puhdistaa ja niitä syödään paahdettuina. == Lähteet == Luokka:Kurpitsat Luokka:Vihannekset
Jukka Kemppinen (juoksija)

Jukka Mikael Kemppinen (s. 15. huhtikuuta 1956 Imatra) on aktiiviuransa päättänyt suomalainen keskimatkan juoksija. Hän edusti Imatran Urheilijoita ja hänen valmentajanaan toimi Markku Valkama. Kalevan kisoista Kemppinen saavutti pronssia 800 metrin juoksusta vuonna 1980. Lisäksi hän oli mukana voittamassa viestijuoksun SM-kilpailuista kultaa 4 x 800 metrin viestijuoksusta vuonna 1980. Ennätyksikseen hän juoksi 400 metrillä ulkona ajan 49,2 ja hallissa 51,1, 800 metrillä ulkoradoilla ajan 1.49,2 ja hallissa 1.53,89 sekä 1 500 metrillä ulkona 3.51,8 ja hallissa 3.58,6. Virallisiin kilpailuihin hän ei ole osallistunut vuoden 1984 jälkeen. == Lähteet == Luokka:Suomalaiset keskimatkojen juoksijat Luokka:Vuonna 1956 syntyneet Luokka:Elävät henkilöt
Valpolicella (viini)

Valpolicella-viinit ovat italialaisia punaviinejä, joita tuotetaan Valpolicellan alueella Veronan seudulla Venetossa Koillis-Italiassa. Valpolicella Classico -viinien tuotantoaluetta ovat Valpolicellan laaksot. Valpolicella Valpantena -viinit tuotetaan Valpantenan laaksossa. Valpolicella- viinejä tuotetaan kaikkiaan 74 neliökilometrin alueella. Viinit valmistetaan pääosin Corvina-, Corvinone-, Molinara- ja Rondinella-rypäleistä. == Valpolicella-viiniluokat == Laatuluokiteltuja ja nimisuojattuja Valpolicella- viinityyppejä ovat Valpolicella, Valpolicella Ripasso, Amarone della Valpolicella ja Recioto della Valpolicella. Laatuluokan Valpolicella DOC -viinejä tuotetaan vuosittain noin 16 miljoonaa litraa (vuonna 2014). Näiden viinien päärypäle on Corvina ja alkoholipitoisuus vähintään 11 prosenttia. Valpolicella Ripasso on DOC-laatuluokan punaviini, joka jatkojalostetaan Valpolicella DOC -viinistä. Alkoholiprosentti nousee prosessissa vähintään 12,5:een. Ripasso-viiniä tuotetaan vuosittain noin 20 miljoonaa litraa (vuonna 2014). Amarone della Valpolicella DOCG -punaviini valmistetaan kuivuneista rypäleistä. Sitä varastoidaan vähintään kaksi vuotta ennen myyntiä. Viiniä tuotetaan noin 10 miljoonaa litraa vuodessa (vuonna 2014). Recioto della Valpolicella DOCG -viini on punaista kuohuviiniä tai punaviiniä. Sitä tuotetaan vain 0,2 miljoonaa litraa vuodessa. Viti a Fumane.jpg|Viinitarha Fumanessa. Bouteilles d'Amarone della Valpolicella.jpg|Amarone on DOCG-viini. == Lähteet == == Aiheesta muualla == Luokka:Italialaiset viinit Luokka:Veronan maakunta
Nina Wikman

Nina Viola Wikman (s. 5. syyskuuta 1963 Pietarsaari) on aktiiviuransa päättänyt suomalainen pikajuoksija. Hän edusti IF Drottia ja hänen valmentajanaan toimi Harry Österholm. Kalevan kisoista Wikman saavutti pronssia 100 metrin juoksusta vuonna 1980. Lisäksi hän voitti sisäratojen SM- kilpailuista hopeaa 400 metrin juoksusta vuonna 1981. Ennätyksikseen Wikman juoksi 100 metrillä ajan 11,9, 200 metrillä 24,7 ja 400 metrillä ulkona ajan 56,8 ja hallissa 58,37. Virallisiin kilpailuihin Wikman ei ole osallistunut vuoden 1982 jälkeen. == Lähteet == Luokka:Suomalaiset pikajuoksijat Luokka:Vuonna 1963 syntyneet Luokka:Elävät henkilöt
Jarrudynamometri

Jarrudynamometri on kahdesta samaa nopeutta pyörivästä telaparista koostuva jarruvoiman testauslaite, jossa telaa pyörittävän moottorin vaihteisto on kytketty vipuvarren välityksellä vääntömomenttia mittaavaan anturiin. Vääntömomenttiarvo saadaan muunnettua pyöräkohtaisesti jarruvoimaksi (Newton) sekä puolten väliseksi jarruvoimaeroksi (%) jarrudynamometrin näyttölaitteelle. Jarrudynamometrillä tarkistetaan ajoneuvon jarrujärjestelmän toimivuus. Jarrudynamometria käytetään muun muassa ajoneuvojen määräaikaiskatsastuksissa katsastusasemilla. Katsastusasemilla käytetään yleisimmin 2-pyöräjarrudynamometriä, joka mahdollistaa jarrujen tarkistamisen akseli kerrallaan. Jarrudynamometri mittaa jarruvoiman kummaltakin pyörältä. Nelipyöräjarrudynamometrillä voidaan mitata kaikkien pyörien jarruvoima samanaikaisesti. == Lähteet == Luokka:Autot
Kallioimarrekasvit

Kallioimarrekasvit (Polypodiaceae) on sanikkaisiin kuuluva heimo, johon kuuluu pieniä ja keskikokoisia kasveja. Siihen kuuluu noin 1 200 lajia, jotka jaetaan 56 sukuun. Aikaisemmissa luokittelujärjestelmissä heimoon kuului yli 7 000 lajia, mutta tarkemmissa tutkimuksissa ne on jaettu muihin heimoihin. Kallioimarrekasvit on yksi epävarmimmin luokitelluista sanikkaisryhmistä. Useimmat heimon jäsenet kasvavat tropiikissa ja subtropiikissa päällyskasveina. Niillä on juurenkaltainen tarttumavarsi, jonka pinnassa on tunnusomaisia suomuja. Lehtien alapinnalla on soikeita itiöpesäkkeitä. == Sukuja == * Aglaomorpha * Alansmia * Ceradenia – vahiaiset * Colysis – jaavansaniaiset * Drynaria – kori-imarteet * Goniophlebium – nyppyimarteetSuomen Lajitietokeskus: Nyppyimarteet – Goniophlebium Viitattu 17.11.2022. * Grammitis – nauhasaniaiset * Lemmaphyllum – viittolapukat * Lepisorus – miekkaimarteet * Leptochilus – norjaimarteet * Loxogramme – kieli- imarteet * Microsorum – krokotiilinimarteet * Moranopteris * Phlebodium – kultaimarteet * Phymatosorus – rakkoimarteet * Platycerium – sarvisaniaiset eli hirvensarvisaniaiset * Pleopeltis – suomuimarteet * Polypodium – kallioimarteet * Serpocaulon – sulkaimarteet * Stenogrammitis – kaitaimarteet == Lähteet == == Aiheesta muualla == * Suomen Lajitietokeskus: Kallioimarrekasvit (Polypodiaceae) * Luokka:Kasviheimot
Rohtoakaasia

Rohtoakaasia (Senegalia catechu) on tropiikissa kasvava puu. Se on aikaisemmin luokiteltu Acacia-sukuun, eikä vuonna 2011 tapahtuneesta siirrosta Senegalia- sukuun ole täyttä yksimielisyyttä. Rohtoakaasian lehdet koostuvat lukuisista pienistä lehdyköistä. Oksat ovat piikkisiä, ja kukinto on mimosamainen keltaisten pallojen löyhä terttu. Puu voi kasvaa 10–20 metriä korkeaksi, ja sen rungosta tulee 50 cm paksu. Puusta saadaan tanniineja, joita käytetään rohtoina, väriaineina ja säilöntäaineina. thumb|120px|left|Rohtoakaasiasta tehtyä värijauhetta. Väriainekäyttöä varten puu korjataan noin 30-vuotiaana, kuoritaan ja pilkotaan lastuiksi, joita keitetään vedessä kunnes väriaine irtoaa ja syntynyt liuos sakenee. Väriliuos kuivataan jauheeksi tai kiinteiksi kakkusiksi. Rohtoakaasia on ollut Intiassa tärkeä väriaine Suurmogulien valtakunnan ajoilta asti. == Lähteet == == Aiheesta muualla == * ITIS: Acacia catechu * United States Department of Agriculture (USDA): Senegalia catechu * Flora of China: Acacia catechu * Dr. Duke's Phytochemical and Ethnobotanical Databases: Acacia catechu Luokka:Hernekasvit Luokka:Puut
Ajovalojen suuntauslaite

Ajovalojen suuntauslaite on tarkastuslaite, jolla voidaan tarkistaa ajovalojen suuntaus sekä pysty- ja sivusuunnassa. Suuntauslaitetta käytetään muun muassa autokorjaamoissa ja katsastusasemilla. Suuntauslaite on useimmiten jalustalla varustettu ja lattialla liikuteltava. Määräaikaiskatsastuksessa tarkistetaan ajovalojen suuntaus suuntauslaitteella. Väärin suunnatut ajovalot voivat aiheuttaa vaaratilanteen häikäisemällä vastaantulevan ajoneuvon kuljettajan. == Lähteet == Luokka:Autot
Taiko (albumi)

太鼓 (Taiko) on ranskalaisen elektronisen musiikin artistin Dangerin esikoisstudioalbumi, joka julkaistiin vuonna 2017. ==Kappaleet== # 1789 Records # 7:17 # 11:02 # 11:03 # 22:41 # 19:00 feat. Tasha The Amazon # 9:00 # 6:42 # 10:00 # 0:59 # 11:50 feat. Lil Brain # 21:10 # 19:19 # 8:10 # 3:00 ==Lähteet== Luokka:Dangerin albumit Luokka:Vuoden 2017 esikoisalbumit
Sveitsi lasten Eurovision laulukilpailussa

Sveitsi on osallistunut yhden kerran Lasten Eurovision laulukilpailuun, vuonna 2004. Sveitsiä edusti Demis Mirarchin kappaleella "Birichino", joka sijoittui kilpailussa kuudenneksitoista. ==Osallistujat== Vuosi Esittäjä Kappale Sijoitus Pisteet 2004 Demis Mirarchi "Birichino" 16 4 ==Lähteet== Luokka:Lasten Eurovision laulukilpailut maittain Luokka:Sveitsin musiikki
Tanska lasten Eurovision laulukilpailussa

Tanska on osallistunut Lasten Eurovision laulukilpailuun kolme kertaa, ensimmäisen kerran vuonna 2003. Tanskan paras sijoitus on vuodelta 2005, jolloin se sijoittui neljänneksi Nicolain esittämällä kappaleella "Shake Shake Shake". Tanska järjesti vuoden 2003 kilpailun. ==Osallistujat== Vuosi Esittäjä Kappale Sijoitus Pisteet 2003 Anne Gadegaard "Arabiens Drøm" 5 93 2004 COOL KIDS "Pigen er min" 5 116 2005 Nicolai "Shake Shake Shake" 4 121 ==Lähteet== Luokka:Lasten Eurovision laulukilpailut maittain Luokka:Tanskan musiikki
Serbia lasten Eurovision laulukilpailussa

Serbia on osallistunut Lasten Eurovision laulukilpailuun neljätoista kertaa, ensimmäisen kerran vuonna 2006. Serbian paras sijoitus on kolmas, jonka se on saavuttanut vuosina 2007 ja 2010. ==Osallistujat== Vuosi Esittäjä Kappale Sijoitus Pisteet 2006 Neustrašivi Učitelji Stranih Jezika "Učimo Strane Jezike" 5 81 2007 Nevena Božović "Piši Mi" 3 120 2008 Maja Mazić "Uvek Kad U Nebo Pogledam" 12 37 2009 Ništa Lično "Onaj Pravi" 10 34 2010 Sonja Skoric "Carobna Noc" 3 113 2014 Emilija Djonin "Svet u mojim očima" 10 61 2015 Lena Stamenković "Lenina pesma" 7 79 2016 Dunja Jeličić "U La La La" 17 14 2017 Irina Brodić & Jana Paunović "Ceo svet je naš" 10 92 2018 Bojana Radovanović "Svet (Свет)" 19 30 2019 Darija Vračević "Podigni glas (Подигни глас)" 10 109 2020 Petar Aničić "Heartbeat" 11 85 2021 Jovana & Dunja "Children's Eyes" 13 86 2022 Katarina Savić "Svet Bez Granica" 13 92 ==Lähteet== Luokka:Lasten Eurovision laulukilpailut maittain Luokka:Serbian musiikki
Prosessiorganisaatio

Prosessiorganisaatio on organisaatiomalli, jossa organisaation toiminta on jaettu prosesseihin ja nämä prosessit on annettu prosessinomistajien vastuulle. Prosessit määrittävät tässä organisaatiomallissa siis organisaation muodollisen työnjaon. Prosessi voi koskea mitä tahansa osaa organisaation toiminnassa, kuten vaikkapa palveluiden tai järjestelmien tuotteistamista, palvelun toimittamista asiakkaalle tai palvelutapahtumia, liiketoiminnan rahoittamista tai talouden hallintaa. Esimerkiksi metsänhoitoyhdistyksessä tällaisia prosesseja voivat olla puukauppa-, metsänhoito-, metsänparannus- ja metsäomaisuuden hallintapalvelut. Kuntaorganisaatiossa tällaisia prosesseja voivat olla lapsiperheiden palvelut tai senioripalvelut, jotka asetetaan vastuuvirkamiesten johdettaviksi. Nämä virkamiehet toimivat tällöin prosessinomistajan roolissa. Prosessinomistaja on prosessiorganisaatiossa merkittävässä asemassa koko organisaation kannalta. ==Lähteet== Luokka:Organisaatiomallit
Etelä-Jemen kesäolympialaisissa 1988

Etelä-Jemen osallistui Soulin kesäolympialaisiin vuonna 1988 viiden urheilijan joukkueella. Tämä oli maan ensimmäinen ja ainoa esiintyminen olympialaisissa. Etelä-Jemenin urheilijat osallistuivat kisoissa jousiammuntaan ja yleisurheiluun. Maan lipunkantajana avajaisissa toimi juoksija Sahim Saleh Mehdi. == Osallistujat == === Nyrkkeily === *Mohamed Mahfood Sayed - Miesten alle 51 kg *Ali Mohamed Jaffer - Miesten alle 57 kg === Yleisurheilu === *Ehab Fuad Ahmed Naqi - Miesten 100 metrin juoksu *Sahim Saleh Mehdi - Miesten 200 metrin juoksu *Farouk Ahmed Sayed - Miesten 5000 metrin juoksu == Lähteet == Luokka:Etelä-Jemen olympialaisissa Luokka:Valtiot kesäolympialaisissa 1988
Kongon tasavalta kesäolympialaisissa 2000

Kongon tasavalta osallistui Sydneyn kesäolympialaisiin vuonna 2000 viiden urheilijan joukkueella. Maan urheilijat osallistuivat judoon, uintiin ja yleisurheiluun. Maan lipunkantajana avajaisissa toimi juoksija Marien Michel Nqouambi. == Osallistujat == === Judo === *Kevin Nqapoula-Mbembo - Miesten alle 66 kg === Uinti === *Mariel Micheö Nqouambi - Miesten 100 metrin vapaauinti *Monika Bakale - Naisten 100 metrin selkäuinti === Yleisurheilu === *Benjamin Youla - Miesten 400 metrin juoksu *Léontine Tsiba - Naisten 800 metrin aitajuoksu == Lähteet == Luokka:Kongon tasavalta olympialaisissa Luokka:Valtiot kesäolympialaisissa 2000
Panta kaulassa

Panta kaulassa (engl. Rev.) on brittiläinen tilannekomediasarja, jota esitettiin BBC Two -kanavalla vuosina 2010–2014. Sarjan ovat luoneet Tom Hollander ja James Wood. Hollander näyttelee myös sarjan pääosaa, pastori Adam Smallbonea. Suomessa sarjaa on esittänyt Yle TV1. ==Juoni== Sarjan alussa maalaispappi Adam Smallbone (Tom Hollander) muuttaa Itä-Loontoossa sijaitsevan "sosiaallisesti haastavan" anglikaanisen seurakunnan pastoriksi. ==Rooleissa== Luokka:2010-luvun brittiläiset tilannekomediat Luokka:Brittikomediat Luokka:BBC:n televisio-ohjelmat
Lesotho kesäolympialaisissa 2000

Lesotho osallistui Sydneyn kesäolympialaisiin vuonna 2000 kuuden urheilijan joukkueella. Maan urheilijat osallistuivat nyrkkeilyyn, taekwondoon ja yleisurheiluun. Maan lipunkantajana avajaisissa toimi taekwondoin Mokete Mokhosi. == Osallistujat == === Nyrkkeily === *Sebusiso Keketsi - Miesten alle 48 kg *Mosolesa Tsie - Miesten alle 67 kg === Taekwondo === *Mokete Mokhosi - Miesten alle 80 kg *Likeleli Alinah Thamae - Naisten alle 49 kg === Yleisurheilu === *Thabiso Mokhali - Miesten maraton *Lineo Shoai - Naisten 200 metrin juoksu == Lähteet == Luokka:Lesotho olympialaisissa Luokka:Valtiot kesäolympialaisissa 2000
Kesäkynteli

Kesäkynteli (Satureja hortensis) on yksivuotinen maustekasvi. Se on nopeakasvuinen yrtti, jolla on kapeat ehytlaitaiset lehdet, karvaiset vanhemmiten punertavat varret ja pienet vaaleat tai lilanpunertavat kukat. Sen varsi on pehmeämpi, lehdet harvemmassa ja maku miedompi kuin talvikyntelillä. Kesäkynteliä tavataan luonnonvaraisena Kaakkois-Euroopasta Lähi-itään ulottuvalla alueella. == Lähteet == == Aiheesta muualla == *Laji.fi: Kesäkynteli (Satureja hortensis) *ITIS: Satureja hortensis *United States Department of Agriculture (USDA): Satureja hortensis *Dr. Duke's Phytochemical and Ethnobotanical Databases: Satureja hortensis *Gernot Katzer's spice pages: Savory (Satureja hortensis) *Pherobase: Floral volatiles of Satureja hortensis Luokka:Huulikukkaiskasvit
Raiteiden sankari

Raiteiden sankari () on brittiläinen animaatioelokuva vuodelta 2009. Se perustuu televisiosarjaan Tuomas Veturi. Elokuva oli kolmas sarjasta tehty suoraan videolle julkaistu erikois-DVD. Elokuvan tietokoneanimaation on tehnyt Nitrogen Studios. == Alkuperäiset äänet == == Yhdysvaltalaiset äänet == == Suomenkieliset ääninäyttelijät == == Lähteet == Luokka:Tuomas Veturi -elokuvat Luokka:Vuoden 2009 brittiläiset elokuvat Luokka:Suoraan videolle julkaistut elokuvat
Jarl-Axel Grönroos

Jarl-Axel Engelbrekt Grönroos (21. huhtikuuta 1919 Turku – 27. lokakuuta 1968 Turku) oli suomalainen lääkäri ja Turun yliopiston mikrobiologian apulaisprofessori vuodesta 1957. Grönroosin vanhemmat olivat johtaja Axel Grönroos ja Judith Maria Lindholm ja puoliso vuodesta 1944 Merzie Adele Broms. Grönroos tuli ylioppilaaksi Turun suomalaisesta yhteiskoulusta 1938 ja valmistui lääketieteen lisensiaatiksi 1948. Lääketieteen tohtoriksi hän väitteli 1955. Lastentautien erikoislääkäri hänestä tuli 1952 ja serobakterologian erikoispätevyyden hän sai 1953. Turun yliopiston bakterologian ja serologian dosenttina Grönroos toimi vuodesta 1957 vuoteen 1959, oltuaan sitä ennen yliopiston assistentti ja lastenklinikan apulaislääkäri. == Lähteet == Luokka:Suomalaiset lääkärit Luokka:Turun yliopiston professorit Luokka:Suomalaiset professorit Luokka:Vuonna 1919 syntyneet Luokka:Vuonna 1968 kuolleet
Yhdistyneen kuningaskunnan monarkia

Yhdistyneen kuningaskunnan monarkia, jota kutsutaan tavallisemmin Britannian monarkiaksi, on Yhdistyneen kuningaskunnan ja sen merentakaisten alueiden perustuslaillinen monarkia. Nykyinen monarkki ja valtionpäämies on kuningas Charles III, joka nousi hallitsijaksi äitinsä Elisabet II:n kuoltua 8. syyskuuta 2022. ==Katso myös== *Luettelo Yhdistyneen kuningaskunnan hallitsijoista ==Lähteet== == Aiheesta muualla == Luokka:Yhdistyneen kuningaskunnan hallinto Luokka:Yhdistyneen kuningaskunnan kuninkaalliset
Romania lasten Eurovision laulukilpailussa

Romania on osallistunut Lasten Eurovision laulukilpailuun seitsemän kertaa, ensimmäisen kerran vuonna 2003. Romanian paras sijoitus on vuodelta 2004, jolloin se sijoittui neljänneksi Noni Răzvan Enen esittämällä kappaleella "Îţi Mulţumesc". Romania järjesti vuoden 2006 kilpailun. ==Osallistujat== Vuosi Esittäjä Kappale Sijoitus Pisteet 2003 Bubu "Tobele Sunt Viaţa Mea" 10 35 2004 Noni Răzvan Ene "Îţi Mulţumesc" 4 123 2005 Alina Eremia "Ţurai!" 5 89 2006 New Star Music "Povestea Mea" 6 80 2007 4Kids "Sha-la-la" 10 54 2008 Mădălina & Andrada "Salvaţi Planeta" 9 58 2009 Ioana Anuţa "Ai Puterea în Mâna Ta" 13 19 ==Lähteet== Luokka:Lasten Eurovision laulukilpailut maittain Luokka:Romanian musiikki
Rauta(II)kloridi

Rauta(II)kloridi eli ferrokloridi (FeCl2) on Fe2+\- ja kloridi-ionien muodostama epäorgaaninen ioniyhdiste. Yhdistettä voidaan käyttää muun muassa pelkistimenä, muiden rautayhdisteiden valmistukseen, vedenpuhdistuskemikaalina ja orgaanisen kemian synteeseissä. Luonnossa yhdistettä esiintyy lawrensiittimineraalina. ==Ominaisuudet== Kidevedetön rauta(II)kloridi on huoneenlämpötilassa kellertävää kiteistä ainetta. Yhdisteen kiderakenne muistuttaa kadmiumkloridin rakennetta. Lisäksi tunnetaan kidevedelliset mono-, di-, tetra- ja heksahydraatit (FeCl2·H2O, FeCl2·2H2O, FeCl2·4H2O ja FeCl2·6H2O). Nämä ovat väriltään vihreitä tai sinivihreitä. Kidevesi poistuu yhdisteestä vaiheittain kuumennettaessa. Rauta(II)kloridi liukenee erittäin hyvin veteen muodostaen vihertävän liuoksen, joka on heikosti hapan. Yhdiste liukenee myös etanoliin, asetoniin ja hyvin vähäisessä määrin dietyylieetteriin. Rauta(II)kloridi on vahva pelkistin ja hapettuu helposti rauta(III)kloridiksi. Kloridi-ionien kanssa rauta(II)kloridi reagoi muodostaen kompleksisen tetrakloroferraatti(II)ionin ([FeCl4]2-).Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 27.8.2017Egon Wildermuth, Hans Stark, Gabriele Friedrich, Franz Ludwig Ebenhöch, Brigitte Kühborth, Jack Silver & Rafael Rituper: Iron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 27.8.2017Andrew D. White & David G. Hilmey: Iron(II) Chloride, e-EROS Encyclopedia of Reagents for Organic Synthesis, John Wiley & Sons, New York, 2009. Teoksen verkkoversio Viitattu 27.8.2017. ==Valmistus ja käyttö== Kidevedetöntä rauta(II)kloridia voidaan valmistaa pelkistämällä rauta(III)kloridia vedyn avulla. Toinen tapa on kuumentaa metallista rautaa 700 °C:n lämpötilaan vetykloridivirrassa. Tetrahydraattia voidaan valmistaa liuottamalla rautaa laimeaan vetykloridiliuokseen. :2 FeCl3 \+ H2 → 2 FeCl2 \+ 2 HCl :Fe + 2 HCl → FeCl2 \+ H2 Rauta(II)kloridia käytetään muiden rautayhdisteiden, erityisesti magneettisina pigmentteinä käytettävien rautaoksidien ja -oksidihydroksidien valmistukseen. Se voidaan myös pelkistää erittäin puhtaaksi raudaksi. Muita käyttökohteita ovat muun muassa käyttö pelkistimenä ja vedenpuhdistuskemikaalina erityisesti kromaattien saostamiseen. Orgaanisen kemian synteeseissä ainetta voidaan käyttää pelkistimenä, katalyyttinä sekä ferroseenin ja muiden orgaanisten rautayhdisteiden valmistukseen. ==Lähteet== ==Aiheesta muualla== * Luokka:Kloridit Luokka:Rautayhdisteet
Liberia kesäolympialaisissa 2000

Liberia osallistui Sydneyn kesäolympialaisiin vuonna 2000 kahdeksan urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi pikajuoksija Kouty Mawenh. == Osallistujat == === Yleisurheilu === *Sayon Cooper - Miesten 100 ja 200 metrin juoksu, 4x100 metrin viestijuoksu *Bobby True - Miesten 800 metrin juoksu *Paul Sehzue - Miesten 110 metrin aitajuoksu *Andrew Reyes - Miesten 4x100 metrin viestijuoksu *Kouty Mawenh - Miesten 4x100 metrin viestijuoksu *Koiyan Morlu - Miesten 4x100 metrin viestijuoksu *Grace Ann Dinkins - Naisten 100 metrin juoksu *Hannah Cooper - Naisten 100 metrin aitajuoksu == Lähteet == Luokka:Liberia olympialaisissa Luokka:Valtiot kesäolympialaisissa 2000